เครียดเยอะแทบตลอดเวลาค่ะ ร้องไห้บ่อยแล้วก็จะไม่มีสติค่ะ มีปมเยอะค่ะ ทำร้ายตัวเองแล้วก็อยากฆ่าตัวตายค่ะ ทำไงดีคะ
สวัสดีค่ะ Dea Sirikanyaอาการเครียด อยากทำร้ายตัวเองอาจเกิดจากมีภาวะซึมเศร้า โรคซึมเศร้า อาการเครียดจากสภาพความเป็นอยู่ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงาน หากอาการเป็นติดต่อกันเกิน 2 อาทิตย์อาจเรียกว่าโรคซึมเศร้าแนะนำพบจิตแพทย์เพื่อประเมินสภาพจิตเบื้องต้นหากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น